Na temelju članka 6. Zakona o socijalnoj skrbi („Narodne novine“, broj 157/1, 152/14 i 99/15) i članka 32. Statuta Grada Skradina („Službeni vjesnik Šibensko-kninske županije“, broj 10/09, 5/13), Gradsko vijeće Grada Skradina, na 4. sjednici, od 14. prosinca 2017. godine, donosi

**PROGRAM**

**pomoći socijalno ugroženim osobama na području**

**Grada Skradina za 2018. godinu**

**I. UVODNI DIO**

Za potrebe pomoći socijalno ugroženim osobama kroz razne oblike, Grad Skradin je u svom Proračunu osigurao financijska sredstva u ukupnom iznosa od  **387.500,00 kn.**

Ovim Programom u okviru osiguranih sredstava utvrđuju se prava korisnika zajamčene minimalne naknade i drugih osoba, utvrđena Zakonom o socijalnoj skrbi i druga prava i pomoći, način financiranja tih prava, te uvjeti i način njihova ostvarivanja, kao i davanja u skladu s ovim Programom.

**II. OBLICI POMOĆI**

1. **Pomoć obiteljima i kućanstvima u novcu**

U svrhu pružanja pomoći najugroženijim pojedincima i obiteljima, sukladno kriterijima koje utvrdi Gradonačelnik i u slučajevima elementarne nepogode, bolesti i drugih neplaniranih okolnosti, Grad Skradin je osigurao sredstva koja će dodjeljivati na temelju pristiglih pismenih zamolbi gradonačelniku, cijeneći opravdanost svakog slučaja pojedinačno.

Iznos: 40.000,00 kn.

1. **Porodiljne naknade i oprema za novorođenčad**

Radi potpore obiteljima, čija oba roditelja ili samohrani roditelj i skrbnik u trenutku rođenja djeteta ima/ju prebivalište na području Grada Skradina, Grad Skradin će u 2018. godini za prvorođeno dijete dodijeliti jednokratni novčani iznos od 2.000,00 kuna, za drugo novorođeno dijete 3.000,00 kn., za treće i svako sljedeće novorođeno dijete dodijelit će se 5.000,00 kn kroz dvije godine.

Iznos: 60.000,00 kn

1. **Sufinanciranje cijene prijevoza**

Svim učenicima srednjih škola s područja Grada Skradina sufinancirati će se autobusna karta u iznosu od 15% od njezine pune cijene.

Iznos: 147.500,00 kn

1. **Stipendije i školarine**

Sukladno rezultatima *Natječaja za dodjelu stipendija* studentima s područja Grada Skradina koji su ostvarili pravo na stipendiranje, osigurat će se stipendija za akademsku godinu 2017./2018. (listopad-srpanj) u visini od 500,00 kn mjesečno.

Iznos: 40.000,00 kn

-2-

1. **Pomoć za stanovanje**

Pomoć za stanovanje su troškovi najamnine, pričuve komunalne naknade, električne energije, drva i drugih energenata, grijanja, vode, odvodnje te drugi troškovi stanovanja u skladu s posebnim propisima. Pravo na pomoć za stanovanje može ostvariti samac ili članovi kućanstvo sukladno odredbama Odluke o socijalnoj skrbi Grada Skradina.

Korisnicima prava na zajamčenu minimalnu naknadu s područja Grada Skradina (samac ili obitelj), na zahtjev će se odobriti novčana pomoć za podmirenje troškova ogrijeva u iznosu od 950,00 kn.

Sredstva iz prethodnog stavka osigurava Županija Šibensko- kninska sukladno Zakonu o socijalnoj skrbi i transferira ih Gradu.

Sredstva se planiraju za cca 80 korisnika.

Iznos: 100.000,00

**III. ZAVRŠNI DIO**

Ovaj Program stupa na snagu osmog dana od objave u „Službenom vjesniku Šibensko- kninske županije“.

KLASA: 550-01/17-01/2

URBROJ: 2182/03-02-17-1

Skradin, 14. prosinca 2017.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica,v.r.